ພວກກະບົດ ໂຈມຕີ ເມືອງ Homs ໃນຊີເຣຍ ສັງຫານ ຢ່າງໜ້ອຍ 42 ຄົນ
ຍັງບໍ່ທັນເປັນທີ່ຈະແຈ້ງເທື່ອວ່າ ພວກຫົວຮຸນແຮງ ມາຈາກກຸ່ມລັດອິສລາມ ຫລືກຸ່ມອື່ນ.
ການໂຈມຕີ ດ້ວຍລະເບີດສະຫຼະຊີບ 2 ຄັ້ງທີ່ເມືອງ Homs ໃນພາກຕາເວັນຕົກຂອງ ຊີເຣຍໃນວັນເສົາມື້ນີ້ໄດ້ສັງຫານຢ່າງໜ້ອຍ 42 ຄົນຮວມທັງເຈົ້າໜ້າທີ່ສືບລັບຄົນນຶ່ງ ກຸ່ມສິ້ງຊອມສິດທິມະນຸດ ໃນຊີເຣຍ ກ່າວວ່າ ມີຜູ້ໂຈມຕີສະຫຼະຊີບ ຢ່າງໜ້ອຍ 6 ຄົນ ໄດ້ບີບຄະນວນລະເບີດສັງຫານຕົນເອງ ໃກ້ໆກັບກອງບັນຊາການຮັກສາຄວາມສະ ຫງົບ ແລະອົງການສືບລັບກອງທັບ ເວລານີ້ຍັງບໍ່ທັນມີກຸ່ມໃດ ອອກມາອ້າງເອົາຄວາມຮັບຜິດຊອບເທື່ອ ໃນການໂຈມຕີ ເຫຼົ່ານີ້ ເມືອງ Homs ໄດ້ຕົກຢູ່ພາຍໃຕ້ການຄວບຄຸມຂອງລັດຖະບານມາ 3 ປີແລ້ວ ໃນຕອນເຊົ້າວັນສຸກວານນີ້ ຢູ່ທີ່ພາກເໜືອຂອງຊີເຣຍ ການໂຈມຕີດ້ວຍລົດລະເບີດ ສະຫຼະຊີບ ໄດ້ສັງຫານຢ່າງໜ້ອຍ 65 ຄົນຮວມທັງພົນລະເຮືອນຈຳນວນນຶ່ງ ນັກລົບ ຂອງພວກຕໍ່ຕ້ານ ແລະທະຫານເທີກີ 2 ຄົນ ອີງຕາມລາຍງານຂ່າວ ຂອງສື່ມວນຊົນ ທ້ອງຖິ່ນແລະເຈົ້າໜ້າທີ່ເທີກີ ການໂຈມຕີທີ່ເມືອງ al-Bab ໄດ້ມີຂຶ້ນນຶ່ງມື້ຫລັງຈາກກຳລັງເທີກີແລະພວກຕໍ່ຕ້ານ ທີ່ເປັນພັນທະມິດ ໄດ້ເຂົ້າຄວບຄຸມສ່ວນໃຫຍ່ ຂອງຫົວເມືອງຍຸດທະສາດດັ່ງກ່າວ ຈາກກຸ່ມລັດອິສລາມ ເຫດລະເບີດຄັ້ງທຳອິດ ໃນວັນສຸກວານນີ້ ເກີດຂຶ້ນທີ່ດ່ານກວດຂອງພວກຕໍ່ຕ້ານ ໃນບ້ານ Sousian ໂດຍໄດ້ສັງຫານພົນລະເຮືອນຫຼາຍຄົນ ພ້ອມດ້ວຍ ກຳລັງຕໍ່ ຕ້ານແລະທະຫານເທີກີ 2 ຄົນ ປະຊາຊົນໄດ້ໄປເຕົ້າໂຮມກັນທີ່ຫ້ອງການຮັກສາຄວາມສະຫງົບ ສ່ວນນຶ່ງແມ່ນ ເພື່ອຂໍໃບອະນຸຍາດ ທີ່ຈະກັບຄືນໄປເມືອງ al-Bab ຊຶ່ງໄດ້ເກີດການສູ້ລົບຢ່າງ ໜັກມາໄດ້ຫຼາຍເດືອນແລ້ວນັ້ນ ເຫດລະເບີດຄັ້ງທີສອງເກີດຂຶ້ນໃນຂະນະທີ່ປະຊາຊົນໃນເຂດທ້ອງຖິ່ນແລະໜ່ວຍ ກູ້ໄພ ພວມຊອກຄົ້ນຫາຊາກສົບຜູ້ເສຍຊີວິດຍ້ອນການໂຈມຕີດ້ວຍລະເບີດຄັ້ງທຳ ອິດ ກຸ່ມລັດອິສລາມໄດ້ອ້າງເອົາຄວາມຮັບຜິດຊອບໃນການໂຈມຕີ ໂດຍກ່າວວ່າ ຕົນ ໄດ້ສັງຫານທະຫານເທີກີ 8 ຄົນ ແລະນັກລົບຂອງພວກຕໍ່ຕ້ານ 60 ຄົນ ອົງການ Amaq ທີ່ນິຍົມກຸ່ມລັດອິສລາມນັ້ນ